Ude godt men hjemme bedst. Danmark er et dejligt land, og jeg er også stolt af at være her.  Min kæphest for tiden er skandalesagerne med politikere. Folkerepræsentanter der simpelthen ikke er opgaven modne og bliver taget med hele hånden nede i kagedåsen er så destruktivt for vores demokrati, at det bør imødekommes anderledes.  Selv er jeg fortaler for at hammeren falder ekstra hårdt overfor politikere, fordi de i sagens natur er repræsentanter. Og de folkevalgte af slagsen. For mig at se skal de sikres, at folket tror på, der gælder samme regler i toppen som for alle os andre. Den slags glider bort, når sagerne trækker ud, ender i mudderkast osv., og det koster på fællesskabets integritetsfølelse.  Hvis vi kunne komme frem til en tid, hvor politikere blev ansat som sygeplejersker, så ville danskere forenes som aldrig før. Ufravigeligt vigtig position som vælges af folk der tjener et kald, og som ikke gør det for lønnens og pensionens skyld.